CELEX: 62017CA0722
Language: et
Date: 2019-07-10 00:00:00
Title: kohtuasi C-722/17: Euroopa Kohtu (esimene koda) 10. juuli 2019. aasta otsus (Bezirksgericht Villachi eelotsusetaotlus — Austria) — Norbert Reitbauer jt versus Enrico Casamassima (Eelotsusetaotlus — Vabadusel, turvalisusel ja õigusel rajanev ala — Määrus (EL) nr 1215/2012 — Kohtualluvus tsiviil- ja kaubandusasjades — Erandlik kohtualluvus — Artikli 24 punktid 1 ja 5 — Kinnisasjaõiguste ja kohtuotsuste täitmisega seotud menetlused — Kinnisasja sundenampakkumine — Hagi, millega vaidlustatakse selle sundenampakkumise tulemi jaotamine)

9.9.2019   
            
            
               ET
            
            
               Euroopa Liidu Teataja
            
            
               C 305/10
            
         
      Euroopa Kohtu (esimene koda) 10. juuli 2019. aasta otsus (Bezirksgericht Villachi eelotsusetaotlus — Austria) — Norbert Reitbauer jt versus Enrico Casamassima
      (kohtuasi C-722/17) (1)
      
      (Eelotsusetaotlus - Vabadusel, turvalisusel ja õigusel rajanev ala - Määrus (EL) nr 1215/2012 - Kohtualluvus tsiviil- ja kaubandusasjades - Erandlik kohtualluvus - Artikli 24 punktid 1 ja 5 - Kinnisasjaõiguste ja kohtuotsuste täitmisega seotud menetlused - Kinnisasja sundenampakkumine - Hagi, millega vaidlustatakse selle sundenampakkumise tulemi jaotamine)
      (2019/C 305/12)
      Kohtumenetluse keel: saksa
      
         Eelotsusetaotluse esitanud kohus
      
      Bezirksgericht Villach
      
         Põhikohtuasja pooled
      
      
         Hagejad: Norbert Reitbauer, Dolinschek GmbH, B.T.S. Trendfloor Raumausstattungs-GmbH, Elektrounternehmen K. Maschke GmbH, Klaus Egger, Architekt DI Klaus Egger Ziviltechniker GmbH
      
         Kostja: Enrico Casamassima
      
         Resolutsioon
      
      Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 24 punkte 1 ja 5 tuleb tõlgendada nii, et sissenõudja hagi, millega vaidlustatakse kinnisasja sundenampakkumise tulemi jaotamine, paludes tuvastada esiteks konkureeriva nõude rahuldamine tasaarvestuse teel ning teiseks viimati nimetatud nõude täitmist tagavale pandiõigusele tuginemise võimatus, ei kuulu selle liikmesriigi kohtute erandlikku kohtualluvusse, kus asub kinnisasi, ega täitmiskoha järgsete kohtute erandlikku kohtualluvusse.
      
         (1)  ELT C 268, 30.7.2018.